stanford-oval/wikipedia huggingface dataset:
Luettelo Yhdysvaltain ulkoministereiden ulkomaanmatkoista (1930–1940-luvut)
James F. Byrnes

James F. Byrnes (virkakausi 1945–1947) teki ulkoministerikaudella 10 ulkomaanmatkaa.
| Valtio | Paikkakunnat joissa vieraili | Vierailun status | Ajankohta |
| --- | --- | --- | --- |
|  Belgia | Antwerpen, Bryssel | Välilaskupaikka | 15.7.1945 |
|   Saksa | Potsdam | Osallistui Potsdamin konferenssiin presidentti Harry S. Trumanin kanssa | 17–25.7.1945 |
|  Britannia | Plymouth | Tapaaminen Britannian kuninkaan Yrjö VI:n presidentti Harry S. Trumanin kanssa | 2.8.1945 |
|  Britannia | Lontoo | Osallistui ulkoministereiden kokoukseen | 5.9.–3.10.1945 |
|  Neuvostoliitto | Moskova | Osallistui ulkoministereiden kokoukseen | 14–27.12.1945 |
|  Britannia | Lontoo | Osallistui ensimmäiseen Yhdistyneiden kansakuntien yleiskokouksen istuntoon | 4–26.1.1946 |
|  Ranska | Pariisi | Osallistui ulkoministereiden kokoukseen | 25.4.–18.5.1946 |
|  Ranska | Pariisi | Osallistui ulkoministereiden kokoukseen | 13.6.–13.7.1946 |
|  Ranska | Pariisi | Osallistui Pariisin rauhansopimuksen allekirjoitustilaisuuteen | 28.7.–15.10.1946 |
George C. Marshall

George C. Marshall (virkakausi 1947–1949) teki ulkoministerikaudella 13 ulkomaanmatkaa.
| Valtio | Paikkakunnat joissa vieraili | Vierailun status | Ajankohta |
| --- | --- | --- | --- |
|  Ranska | Pariisi | Tapaaminen Ranskan presidentin Vincent Auriolion kanssa | 6.3.–7.3.1947 |
|   Saksa | Länsi-Berliini | Neuvottelut Yhdysvaltain sotilashallinnon virkamiesten kanssa | 7.3.–9.3.1947 |
|  Neuvostoliitto | Moskova | Osallistui ulkoministereiden kokoukseen | 10.3.–25.4.1947 |
|   Saksa | Länsi-Berliini | Lehdistötilaisuus | 25.4.1947 |
|  Brasilia | Petropolis | Osallistui Amerikan valtioiden konferenssiin | 15.8.–3.9.1947 |
|  Britannia | Lontoo | Osallistui ulkoministereiden kokoukseen | 25.11.–15.12.1947 |
|  Kolumbia | Bogotá | Osallistui Amerikan valtioiden konferenssiin | 30.3.–25.4.1948 |
|  Ranska | Pariisi | Konsultoi Berliinin kriisiä Yhdysvaltain presidentin Harry S. Trumanin kanssa | 20.9.–9.10.1948 |
|  Ranska | Pariisi | Osallistui Yhdistyneiden kansakuntien yleiskokouksen istuntoon | 12.–16.10.1948 |
|  Kreikka | Ateena | Tapaaminen Kreikan pääministerin Themistoklis Sofoulisin kanssa | 16.–18.10.1948 |
|  Italia | Rooma,Castel Gandolfo | Tapaaminen Italian pääministerin Alcide De Gasperiin kanssa. Audienssi paavi Pius XII:n kanssa | 19.10.1948 |
|  Ranska | Pariisi | Osallistui Yhdistyneiden kansakuntien yleiskokouksen istuntoon | 19.–29.10.1948 |
|  Britannia | Lontoo | Epävirallinen tapaaminen Britannian ulkoministeriön virkamiesten kanssa | 29.10.–1.11.1948 |
|  Ranska | Pariisi | Osallistui Yhdistyneiden kansakuntien yleiskokouksen istuntoon | 1.–22.11.1948 |
Dean Acheson

Dean Acheson (virkakausi 1949–1953) teki ulkoministerikaudella 22 ulkomaanmatkaa.
| Valtio | Paikkakunnat joissa vieraili | Vierailun status | Ajankohta |
| --- | --- | --- | --- |
|  Ranska | Pariisi | Osallistui ulkoministereiden kokoukseen | 20.05.–20.6.1949 |
|  Ranska | Pariisi | Tapaaminen Ranskan, Britannian, Alankomaiden, Belgian ja Luxemburgin ulkoministereiden kanssa | 9.–11.11.1949 |
|  Saksan liittotasavalta | Frankfurt am Main, Bonn | Tapaaminen Saksan liittopresidentin Theodor Heussin ja Saksan liittokanslerin Konrad Adenauerin kanssa | 11.–13.11.1949 |
|   Saksa | Länsi-Berliini, Itä-Berliini | Tapaaminen Länsi-Berliinin sotilashallinnon johtoa. Vieraili Itä-Berliinissä | 14.11.1949 |
|  Ranska | Pariisi | Neuvottelut Ranskan ulkoministereiden virkamiesten kanssa | 7.–8.5.1950 |
|  Britannia | Lontoo | Osallistui Pohjois-Atlantin neuvoston kokoukseen | 9.–19.5.1950 |
|  Belgia | Bryssel | Osallistui Pohjois-Atlantin neuvoston kokoukseen | 18.–20.12.1950 |
|  Kanada | Ottawa | Osallistui Pohjois-Atlantin neuvoston kokoukseen | 15.–20.9.1951 |
|  Ranska | Pariisi | Osallistui Yhdistyneiden kansakuntien yleiskokouksen istuntoon | 6.–23.11.1951 |
|  Italia | Rooma | Osallistui Pohjois-Atlantin neuvoston kokoukseen | 23.11.–4.12.1951 |
|  Britannia | Lontoo | Osallistui Britannian kuninkaan Yrjö VI:n hautajaisiin. Tapaaminen Ranskan ja Britannian ulkoministereiden kanssa. Tapaaminen Saksan liittokanslerin Konrad Adenauerin kanssa | 13.–19.2.1952 |
|  Portugali | Lissabon | Osallistui Pohjois-Atlantin neuvoston kokoukseen | 20.–26.2.1952 |
|  Saksan liittotasavalta | Bonn | Allekirjoitti Bonnin sopimuksen jossa Länsi-Saksan jäsennyys Natossa ja Länsi-Euroopan unionissa sinetöityi | 23.5.–26.5.1952 |
|  Ranska | Pariisi | Allekirjoitti sopimuksen jossa Ranskan jäsennyys Natossa ja Länsi-Euroopan unionissa sinetöityi | 26.–29.5.1952 |
|  Britannia | Lontoo | Tapaaminen Ranskan ja Britannian ulkoministereiden kanssa. Vastaanotti kunniatutkinnon Oxfordin yliopistosta. | 23.–28.6.1952 |
|   Saksa | Länsi-Berliini | Muurasi Amerika-Gedenkbibliothek kirjaston rakennuksen peruskiven | 29.6.1952 |
|  Itävalta | Wien | Tapaaminen Itävallan ulkoministeriön virkamiesten kanssa | 29.–30.6.1952 |
|  Ranska (Senegal) | Dakar | Välilaskupaikka | 1.7.1952 |
|  Brasilia | Pernambuco, Rio de Janeiro, São Paulo, Belem | Virallinen vierailu. Puhe Brasilian kongressissa | 2.7.–8.7.1952 |
|  Trinidad ja Tobago | Port-of-Spain | Välilaskupaikka | 8.7.1952 |
|  Kanada | Ottawa | Tapaaminen Kanadan ulkoministeriön virkamiesten kanssa | 21.11.–22.11.1952 |
|  Ranska | Pariisi | Osallistui Naton ulkoministereiden kokoukseen | 15.12.–20.12.1952 |
Tyyppi 22 -fregatti

| Type 22 |
| --- | --- |


Tekniset tiedot
Uppouma:  3 500 t (standardi) 4 000 t (max)
Pituus:  131,06 m
Leveys:  14,78 m
Syväys:  5,79 m
Koneteho:  2 x Rolls-Royce Olympus TM3B -kaasuturbiinia yht. 56 000 hv  2 x Rolls-Royce Tyne RM1A -kaasuturbiinia yht. 8 500 hv
Nopeus:  30 solmua (Olympus) 18 solmua (Tyne)
Miehistöä:  250
Aseistus
Meritorjunta:  4 × MM38 Exocet 6 × 12,75" sukellusveneentorjuntatorpedoputkea (Plessey STWS-1) 2 × Westland Lynx HAS.2
Ilmatorjunta:  12 × Sea Wolf 2 × Bofors 40 mm Mk 9
Tyyppi 22 eli Broadsword-luokka on Britannian kuninkaallisen laivaston edelleen palveluksessa olevien fregattien muodostama alusluokka. Luokkaan kuului kaikkiaan kolme hankintaerää, joissa oli yhteensä neljätoista alusta. Aluksista on ensimmäisen hankintaerän neljä alusta myyty Brasiliaan, toisen hankintaerän kuudesta aluksesta kaksi on myyty Romanialle, yksi Chilelle, kaksi uponnut maalilaivoina ja yksi romutettu. Palvelusta jatkavat kolmannen hankintaerän neljä alusta.
Alukset on tarkoitus poistaa käytöstä huhtikuun 2011 loppuun mennessä.
Taustaa

Leander-luokan fregattien seuraajan suunnittelu aloitettiin jo 1960-luvun alussa. Suunnitteluideana oli luoda suurennettu versio Leander-luokan aluksista, jonka aseistuksena olisi kehitteillä olleet Sea Dart -ilmatorjuntaohjukset. Suunnittelutyön edetessä aluksen koko kasvoi ja samalla aluksen käyttövaatimukset laajenivat ilmatorjunnasta sukellusveneiden torjuntaan sekä perinteiseen saattajatehtävään. Lopulta kehitys johti tyypin 82 hävittäjän syntymiseen, minkä tehtävänä oli suunnitteilla olleen uuden lentotukialuksen CVA-01:n suojaaminen.
Lentotukialuksen suunnittelun keskeyttäminen helmikuussa 1966 julkaistun puolustusselonteon jälkeen johti myös saattajaksi kaavailtujen neljän tyypin 82 hävittäjän tilauksen peruuttamiseen ainoastaan yksi luokan aluksista valmistui - HMS Bristol. Peruutukset aiheuttivat vakavan puutteen 1970-luvulla laivaston ilmapuolustuskyvylle, jolloin suunniteltiin ja valmistettiin tyypin 42 ilmatorjuntahävittäjät paikkaamaan aukkoa. Tyypin 42 kehitys hidasti Leander-luokan korvaavien fregattien suunnittelua. Alus vajetta korvaamaan saatiin yksityisen telakan suunnittelemat Tyypin 21 -fregatit.
Aiheesta muualla

Wikimedia Commonsissa on kuvia tai muita tiedostoja aiheesta .
Tyypin 22 fregatit virallinen sivu (Arkistoitu – Internet Archive)
Tyypin 22 -fregatit
| --- | --- |
Batch 1:  HMS Broadsword - HMS Battleaxe - HMS Brilliant - HMS Brazen
Batch 2:  HMS Boxer - HMS Beaver - HMS Brave - HMS London - HMS Sheffield - HMS Coventry
Batch 3:  HMS Cornwall - HMS Cumberland - HMS Campbeltown - HMS Chatham
Tunturisopuli

| Tunturisopuli |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Hiirimäiset jyrsijät Myomorpha
Yläheimo::  Muroidea
Heimo::  Myyrät Cricetidae
Alaheimo::  Varsinaiset myyrät Arvicolinae
Suku::  Sopulit Lemmus
Laji::  lemmus
Kaksiosainen nimi
 Lemmus lemmus  (Linnaeus, 1758) 
 Tunturisopulin levinneisyys
Katso myös
   Tunturisopuli Wikispeciesissä   Tunturisopuli Commonsissa 
Infobox OKNimi-testi OKIUCN-testi OK: 
Tunturisopuli (Lemmus lemmus) on Lapissa elävä värikäs myyrälaji.
Ulkonäkö ja koko

Vartalon pituus on 8–17,5 senttimetriä, hännän pituus 1,5–2 senttimetriä ja paino 20–130 grammaa. Pää ja etuselkä ovat mustat, korvien välissä on oranssit läikät. Muu osa selkää ja kylkiä on oranssin-kellertävää, jossa on mustia karvoja seassa. Selässä on musta viiru. Alapuoli on kellertävä. Korvat ovat turkin peitossa. Tunturisopuli on hiljainen eläin, joka joskus vikisee ja narskuttelee hampaitaan, kuitenkin kannan ollessa runsas eläin voi kirskua aggressiivisesti.
Suomessa tunturisopulia ja muita pikkunisäkkäitä on vuosikymmeniä tutkinut ja aiheesta paljon kirjoittanut Asko Kaikusalo. Lisäksi tunturisopulia ovat tutkineet myös professori Olavi Kalelan tutkimusryhmä sekä Heikki Henttonen Metsäntutkimuslaitoksesta.
Levinneisyys

Tunturisopuli on pohjoisen Fennoskandian ainoa endeeminen nisäkäslaji. Sen levinneisyysalue käsittää normaalivuosina vain pohjoisimman Lapin äärikolkat, tunturialueen, ja lisäksi sitä tavataan Kuolan niemimaalla. Lajin ”alkukoti” löytyy suurtunturien ylärinteiltä, painanteista, joihin talvituiskujen ansiosta kertyy jopa kolmimetrisiä kinoksia. Näiden lumiviipymäalueiden kasvillisuus rajoittuu – muutaman jääleinikin ja hapron ohella – nukkamaisena mattona maata verhoaviin maksa-, kynsi- ja karhunsammaliin, jotka muodostavat sopulien tärkeimmät ravintolähteet. Myös karut tunturisarojen ja -vihvilöiden peittämät heinäkankaat tarjoavat eläimille suotuisan asuinsijan.
Ravinto

Tunturisopulin ravinto koostuu suurelta osin erilaisista sammalista, mutta rahkasammalet eivät kuulu sen ravintoon. Sarojen, vihvilöiden ja eräiden muiden heinämäisten kasvien maanpäälliset osat kelpaavat ravinnoksi, varsinkin niiden vihreät kasvinosat. Metsävyöhykkeeseen vaeltaneet tunturisopulit syövät myös lehtiä, varpuja ja kukannuppuja.
Lisääntyminen

Normaalisti tunturisopulin lisääntymiskausi kestää koko lyhyen kesän, mutta voi jatkua talvellakin. Suotuisissa oloissa naaras voi synnyttää 6–8 poikuetta vuodessa. Poikasia on yhdessä poikueessa 4–10. Nuoret eläimet voivat puolestaan saavuttaa sukukypsyyden jo noin viiden viikon iässä. Kun olosuhteet ovat ihanteellisimmillaan, tunturisopulikannan kasvu nopeutuu. Tätä tehostaa olennaisesti talvilisääntyminen, joka on juuri sopuleille tunnusomaista. Monimetrisen kinoksen suojissa lämpötila pysyttelee nollan tuntumassa pahimmillakin pakkasilla. Niinpä sopulit ”tuottavat” poikasia läpi kaamosajan. Poikasten kehitys on yhtä nopeaa kuin kesälläkin, joten jouluna syntyneet poikaset ovat jo laskiaisena kypsiä jatkamaan sukuaan.
Aiheesta muualla

Salovaara, Risto: Tunturisopuli vaeltaa Yle Oppiminen.  30.10.2012. Viitattu 12.12.2020.
Tule & Kazo

| Tule & kazo Terapia |
| --- | --- | --- |

Studioalbumin tiedot
 Äänitetty : 16.–26. tammikuuta 1993
 Julkaistu: 27. helmikuuta 1993
 Tyylilaji: alternative metal  funk metal   kristillinen metallimusiikki
 Kesto: 52.21
Terapian muut julkaisut
|   | Tule & kazo 1993 | Täällä taas 1994 |
Tule & kazo on tamperelaisen kristillisen metalliyhtye Terapian ensimmäinen albumi. Levy julkaistiin 27. helmikuuta 1993. Tällä albumilla Terapia esitteli kristillisen metallimusiikin Suomelle. Tule & kazo on yksi myydyimmistä kristillisistä albumeista Suomessa. Vuonna 2008 albumista julkaistiin uusintapainos.
Äänitys

Tule & kazo äänitettiin Studio JJ:ssä 16.–26. tammikuuta 1993. Studioteknikkoina toimivat Juuso Nordlund, Otto Hallamaa ja Jyrki Niemi. Nordlund miksasi albumin 1.-5. helmikuuta, ja Pauli Saastamoinen masteroi albumin Finnvox-studiolla. Yhtye oli ensimmäistä kertaa studioäänityksissä, ja kokemattomuus näkyi työskentelyssä:
»Tekoprosessia ja meidän keltanokkaisuutta kuvaa ehkä parhaiten se, kun menimme studioon ja olimme varanneet hurjat 9 päivää 16 biisin äänityksiin ja miksauksiin ja kasasimme kamoja nurkkaan kauhealla touhulla, kunnes Juuso (Nordlund) sanoi: "No pojat eipäs nyt hosuta, keitetään ensin kahvit." Ei meillä ollut minkäänlaista käsitystä mitä studiotyö on.» 
(Antti Honkkila)
Tyyliltään albumin musiikki on alternative metalia, jossa yhdistyy aineksia funkista ja metallimusiikista. Kitaristi Antti Honkkila on kertonut:
»Muistan että noihin aikoihin oltiin kovasti innostuneita vastaavien genrejen tuotannosta, kajareista tuuttasi yhtä lailla Metallica kuin Fishbone tai Living Colour. Ehkä se oli osittain näidenkin vaikutusta.» 
(Antti Honkkila)
Vieraileva muusikko Jani Moberg soitti kappaleilla "Tämä kaupunki" ja "Hymy hyytyy" scratchit ja samplet, jotka ovat peräisin yhtyeiltä Public Enemy ja A-ha.  Silja Pihkala, Rauna Pihkala ja Riikka Reiman laulavat taustoja kappaleella "Jäähyväiset".
Saavutukset

Tule & kazo oli ilmestyessään uraauurtava albumi Suomen kristillisen musiikin saralla. Ennen vuotta 1993 Suomessa ei ollut julkaistu kristillistä metallimusiikkia toisin kuin muualla maailmassa, jossa suuntaus oli ollut vahvalla pohjalla jo 10 vuotta. Yhtye julkaisi albuminsa omakustanteisesti, koska levylle ei saatu julkaisijaa. Honkkila kertoo tuolloisista suuntauksen oloista Suomessa:
»Tämä kyseinen scene oli kuitenkin Suomessa kovin pieni tuolloin. Voi olla että kukaan ei vaan uskaltanut ottaa riskiä sijoittaa vähiä rahojaan tuotteeseen, jonka menekistä ei ollut minkäänlaista varmuutta. Kyllä mekin pitkään mietimme asiaa, kun kustantajaa ei levylle löytynyt ja omista rahoista oli kyse. Maailmallahan myös white metaliin laitettiin rahaa yhtä paljon kuin muihinkin levyihin, ja sen toki tuotannossa huomasi.» 
(Antti Honkkila)
Kappaleet

Hän pitää sinusta huolen – 3.14  .mp3
Tämä kaupunki – 3.52
Hymy hyytyy – 2.07
Jäähyväiset – 6.24
Ystävä viaton – 3.15
Ei kiinnosta elää – 4.24
On se ihmeellistä – 2.23
Kirkonkellot – 3.19
5 viisasta & 5 tyhmää – 2.26
Musta kuin yö – 3.47
Kesken kaiken – 2.51  .mp3
Henkilökohtaista – 2.23
Hei sinä – 1.52
Miksi pitäisi – 3.46
Tule ja katso – 2.37
Enkelilaulu – 3.36
Aiheesta muualla

Levystä Terapian kotisivuilla (Arkistoitu – Internet Archive)
Terapia
| --- | --- |
Studioalbumit:  Tule & Kazo • Täällä taas • Uusi levy • Kovia ääniä ja vaikeita sanoja • Joona • K23 • Hoosianna
Kokoelmat ja EP:t:  Studio 7 • Hullut nuoruuden päivät
Singlet:  Single
Tribuuttialbumit:  Terapian tarpeessa
Katso myös:  Kristillinen metallimusiikki • Luettelo Terapian kappaleista • Tera
Tycoon City: New York

| Tycoon City: New York |
| --- | --- |

Kehittäjä:  Deep Red Games
Julkaisija:  Atari
Jakelija:  Humble Store ja Steam
Julkaistu:  2006
Lajityyppi:  kaupunginrakennuspeli
Pelimuoto:  yksinpeli
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Tycoon City: New York on Deep Red Gamesin valmistama simulaatiotietokonepeli vuodelta 2006. Se muistuttaa pelinä paljon 20 vuotta vanhempaa SimCityä, mutta on graafiselta asultaan modernimpi.
Pelin tavoite

Pelissä voit rakentaa kaupunkia lisäämällä siihen uusia rakennuksia ja pitää hyvää huolta kaikista New Yorkin asukkaista.
Arvioita

GameSpot antoi pelille 6.7/10 arvostelussaan.
Aiheesta muualla

Pelin kotisivu (Arkistoitu – Internet Archive) (englanniksi)
Tšistilštšiki

Tšistilštšiki (ven. Чистильщики, "Puhdistajat") on venäläinen äärioikeistolainen sarjamurhaajien ryhmittymä.
Murhat

Vuosina 2014–2015 sivulliset hyökkääjät murhasivat Moskovassa alkoholiongelmaisia ja asunnottomia. Uhreja oli viisitoista. Jokaisessa uhrissa oli monia puukon- ja vasaraniskuja. Suurin yhdessä ruumiissa ollut puukoniskujen määrä oli 171. Monet ruumiit löydettiin läheltä Valko-Venäjän suuntaan johtaneita rautateitä muun muassa siltojen alta ja muista paikoista, joita valvontakamerat eivät kattaneet. Eri puolilla Moskovaa tehdyt murhat olivat julmuudessaan harvinaislaatuisia. Ne tehtiin aamuöisin.
Murhien tekeminen alkoi heinäkuussa 2014, ja syksyllä 2014 ne yhdistettiin toisiinsa samankaltaisena pysyneen toimintatavan johdosta. Ensin uhreja oli hakattu vasaralla, minkä jälkeen heihin oli kohdistettu kymmeniä teräaseiden iskuja. Myös uhrien profiili oli samankaltainen.
Tekijät

Tekijöiden jäljille päästiin tutkimalla ja vertailemalla puhelintietoja. 19. helmikuuta 2015 pidätettiin 20-vuotias Pavel Voitov ja 25-vuotias Jelena Lobatšova. Jonkin ajan kuluttua pidätettiin 19-vuotias Maksim Pavlov ja 21-vuotias Vladislav Karatajev. Lopulta pidätettiin myös 23-vuotias Artur Nartsissov.
Tekijät tunnustivat lukuisia murhia, joista osasta poliisi ei ennestään tiennyt. Tekijät olivat tutustuneet toisiinsa Vkontakten äärioikeistolaisissa ryhmissä. Voitov kertoi motiivin olleen viha alkoholisteja ja kodittomia kohtaan. Hänen mukaansa tarkoitus oli puhdistaa Moskova. Maksim Pavlov oli tutustunut vuonna 2013 Vkontaktessa Jelena Lobatšovaan. Hän tutustutti tämän muihin tekijöihin heinäkuussa 2014. Seurueen jäsenet alkoivat tavata toisiaan säännöllisesti Moskovassa. Lobatšova väitti vain katselleensa murhia ja puukottaneensa jo kuolleiden uhrien ruumiita. Voitovin ja Pavlovin mukaan myös Lobatšova nautti tästä ja nauroi rikosten aikana. He kertoivat Lobatšovan jatkuvasti puhuneen ihmisten silpomisesta ja kiduttamisesta. Lobatšovan asunnosta löydettiin viisi puukkoa. Hänen tietokoneellaan oli runsaasti video- ja valokuvamateriaalia kidutuksesta ja teloituksista.
Tekijöistä nuorin oli Maksim Pavlov, joka kertoi vihanneensa kodittomia ja alkoholinkäyttäjiä lapsesta saakka. Hän oli nettikirjoituksissaan muun muassa ihannoinut poliisin vuonna 2006 surmaamaa ääriliikkeiden johtaja Dmitri Borovikovia ja pitänyt tärkeänä "valkoisen rodun puhtautta". Hän oli vaatinut poliisien tappamista ja kehottanut ottamaan oppia Syyrian jihadisteista. Pavlovin mukaan Voitov oli koko ryhmälle julmuudestaan tunnettu auktoriteettihahmo.
Pavel Voitov harrasti itsepuolustuslajeja ja osallistui ennen murhia puukkotappeluun kuntosalilla. Hän asui vanhempiensa erottua jonkin aikaa Riiassa, johon perheen isä muutti. Voitov tuomittiin maaliskuussa 2012 Riiassa vuoden ehdolliseen vankeusrangaistukseen hautarauhan rikkomisesta. Hänen todettiin tehneen hakaristejä juutalaisen hautausmaan hautakiviin.
Ryhmän välisissä nettikeskusteluissa käsiteltiin muun muassa Venäjän puhdistamista, kansallissosialismia ja terveellisiä elämäntapoja. Voitovin kerrottiin harkinneen terrorismia. Hänen kerrottiin Lobatšovan tavoin puhuneen jatkuvasti kidutuksesta ja silpomisesta. Häntä kuvailtiin murhien aikana rauhalliseksi, mutta naureskelevaksi.
Oikeudenkäynti ja tuomiot

Oikeudenkäynti Tšistilštšiki-ryhmää vastaan aloitettiin kun rikostutkinta oli saatettu päätökseen huhtikuussa 2017. Pavel Voitovin nähtiin peittelevän nauruaan syyttäjän kuvaillessa oikeudessa muun muassa aivojen osien löytymistä asfaltilta. Pavlov, Karatajev ja Nartsissov nukkuivat suuren osan oikeuskäsittelyjen ajasta. Syytetyt todettiin syyllisiksi 21. kesäkuuta 2017. Voitov oli osallistunut viidestätoista murhasta neljääntoista ja Lobatšova seitsemään. Maksim Pavlov oli ollut mukana neljässä murhassa ja yhdessä murhan yrityksessä. Karatajev oli syyllistynyt yhteen murhaan ja kahteen pahoinpitelyyn, Nartsissov yhteen murhan yritykseen.
Lokakuussa 2017 Pavel Voitov sai elinkautisen vankeustuomion. Karatajev tuomittiin kuudentoista ja Lobatšova kolmentoista vuoden vankeuteen. Pavlov ja Nartsissov saivat yhdeksän ja puolen vuoden vankeustuomiot.
V8 (täsmennyssivu)

V8 voi tarkoittaa seuraavia:
V-moottori
V8, JavaScript-moottori
V8 Supercars, autourheilusarja
Audi V8, automalli
V8-Magazine, autolehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”V8”, voi hakea sivunnimihaulla, laajalla sivunnimihaulla tai tekstihaulla.
VAG Rounded

VAG Rounded
VAG Rounded on geometrinen groteskifonttilaji, joka perustuu Futuraan. Käytännössä voidaan ajatella, että VAG Rounded on pyöristetty Futura. Näillä fonteilla on monta yhteistä tekijää, esimerkiksi suora pikku-j. VAG Roundedia käytetään muun muassa Volkswagenin käyttöohjeissa ja Hesburgerin mainonnassa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:VAG Rounded
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi
Luettelo Seine-et-Marnen kunnista

Seine-et-Marnen sijainti
Tämä on luettelo Seine-et-Marnen departementin kunnista Ranskassa. Departementissa on 514 kuntaa.
(CAMX) Communauté d'agglomération du Pays de Meaux, luotu vuonna 2003.
(CAM) Communauté d'agglomération Melun Val de Seine, luotu vuonna 2002.
(SANVM) Syndicat d'agglomération nouvelle du Val Maubuée, luotu vuonna 1984.
(SANVE) Syndicat d'agglomération nouvelle du Val d'Europe, luotu vuonna 1984.
(SANS) Syndicat d'agglomération nouvelle de Sénart Ville Nouvelle, luotu vuonna 1984.